Metsakalmistu

Metsakalmistu on surnuaed Tallinnas Pirita linnaosas Kloostrimetsa asumis Kloostrimetsa tee 36. Metsakalmistu kavandati avalikuks linna keskkalmistuks. Esimesena maeti Metsakalmistule 1933. aasta detsembris Eduard Vilde. Teisena maeti 9. jaanuaril 1934 kolm päeva varem surnud haridustegelane, endine parlamendiliige Johann Kana (1882–1934) Algul oli kalmistu pindala 24,2 ha, praegu on see kasvanud 48,3 hektarini. Metsakalmistu ei ole seotud kiriklike kogudustega, seda majandab Tallinna Linnavalitsus. Metsakalmistu avati ametlikult 1939. aastal. Samal aastal maeti kalmistule 15 inimest. 1939. aastal rajati Metsakalmistu lähedal ka Kloostrimetsa talu kalmistu, mis praeguseks on jäänud Metsakalmistu laienenud ala sisse. Algul poldud kalmistu üldiste kujundusnõuete suhtes üksmeelsed, kuid domineerima jäi ikkagi loodusliku metsa ilme. Esialgu keelati ka ristide, piirdeaedade, rantide paigutus, kalmukivi suurimad mõõdud olid 80×50 cm. Hiljem on taotletud ja rakendatud looduslike piirete, nagu murupiirded, samblavaibaga kate ning lilledega ääristuse kasutamist. Kalmistule ei soovitata monumentaalseid hauasambaid, kuid vähesel määral neid ikkagi esineb. Praegu on samba lubatud maksimaalkõrgus 1,5 m. Metsakalmistu paest kabel ehitati 1936. aastal, selle arhitekt oli Herbert Johanson. Korra on kabel vandaalide poolt ka süüdatud, kuid 1996. aastal see taastati Tallinna Linnavalitsuse toetusel. 2006. aastal rajati Metsakalmistule kolumbaarium. Metsakalmistule on hauaplatsid reserveeritud Eesti Teatri, Spordi, Heliloojate, Kirjanike, Kunstnike, Ajakirjanike, Arstide, Arhitektide Liidu liikmetele, Memento liikmetele, soomepoistele, Vabadussõja veteranidele, teadlastele, parlamendisaadikutele ning teistele avalikus elus tuntud isikuile. Tõnu Aare Evald Aav Ervin Abel Mait Agu Urmas Alender (kenotaaf) August Alle Hendrik Allik Ants Antson Aleksander Arder Rein Aren Karl Aru Lydia Auster Eino Baskin Eduard Bornhöhe Ferdinand Eisen Heino Eller Gustav Ernesaks Ants Eskola Ita Ever Viktor Gurjev Illar Hallaste Arved Haug Karl-August Hindrey Viktor Hion Alo Hoidre Jaan Jaago August Jakobson Jaak Joala Harri Jänes Kärt Jänes-Kapp Uno Järvela Jüri Järvet Heino Kaljuste Karl Kalkun Eugen Kapp Nikolai Karotamm Raimond Kaugver Paul Keres Urmas Kibuspuu Kaljo Kiisk Gunnar Kilgas Kaarel Kilvet Albert Kivikas Meta Kodanipork Lydia Koidula Konstantin Konik Einari Koppel Johannes Kotkas Jüri Krjukov Hendrik Krumm Ilmar Kullam Raimund Kull Boriss Kumm Kalev Kurg Lembitu Kuuse Tiit Kuusik Betty Kuuskemaa Boris Kõrver Johannes Käbin Aksel Küngas Henry Laks Venno Laul Olga Lauristin Hans Leberecht Roland Leit Artur Lemba Harald Lepik Robert Lepikson Heino Lipp Endel Lippmaa Verner Loo Viljar Loor Sulev Luik Bruno Lukk Olga Lund Ada Lundver Heli Lääts Elsa Maasik Heino Mandri Alo Mattiisen Roman Matsov Hindrek Meri Lennart Meri Alfred Mering Mai Mering August Michelson (August Mihklisoo) Mikk Mikiver Tõnu Mikiver Lepo Mikko Voldemar Miller Felix Moor Gustav Naan Uno Naissoo Veera Nelus Alfred Neuland Mati Nuude Rudolf Nuude Sulev Nõmmik Arne Oit Bruno Oja Olev Oja Valter Ojakäär Evald Okas Aksel Orav Illart Orav Vello Orumets Karl Orviku Georg Ots Karl Ots Rein Otsason Hillar Palamets Mati Palm Kristjan Palusalu Uno Palu Valdo Pant Tarmo Pihlap Paul Pinna Gennadi Podelski Endel Puusepp Priit Põldroos Konstantin Päts Riho Päts Arvo Ratassepp Kirill Raudsepp Ott Raukas Alfons Rebane Salme Reek August Rei Eldor Renter Artur Rinne Richard Roht Henn Saari Ago Saller Vello Salo Linda Saul Peeter Saul Konstantin Savi Johannes Semper Riho Sibul Jenny Siimon Enna Sikk Maido Sikk Juhan Smuul Uwe Soodla Ülo Sooster Lepo Sumera Arnold Suurorg Juhan Sütiste Abi Zeider Georg Taleš Aino Talvi Mati Talvik Väino Tamm Anton Hansen Tammsaare Ilmar Tammur Mari Tarand Jüri Tarmak Ruut Tarmo Andres Taul Leo Tauts Erika Tetzky (Erika Mihkelson) Otto Tief Hardi Tiidus Romulus Tiitus Märt Tiru Helmi Tohvelman Richard Tomberg Ullo Toomi Eduard Tubin Friedebert Tuglas Konstantin Türnpu Lembit Ulfsak Mati Unt Artur Vader Imbi Valgemäe Raimond Valgre Edgar Valter Johannes Vares-Barbarus Jüri Variste Harri Vasar Arnold Veimer Tuudur Vettik Asta Vihandi Juhan Viiding Eve Viilup Heli Viisimaa Vello Viisimaa Karl Viitol Eduard Vilde Henrik Visnapuu Silvi Vrait Enn Võrk Vaino Väljas "Tallinnas abiellumisi rohkem kui sünde". Rahvaleht, 12. jaanuar 1940, nr 10, lk 8 Erika Mihkelson Haudi Metsakalmistu plaan Maetute otsing Metsakalmistu kultuurimälestiste riiklikus registris